# Omar (pel·lícula)

Omar (àrab: عمر, ʿUmar) és una pel·lícula de drama palestina dirigida per Hany Abu-Assad i estrenada l'any 2013. Es va projectar en la secció Un Certain Regard del Festival de Cannes del 2013, on va guanyar el Premi del Jurat, i va ser mostrada al Festival Internacional de Cinema de Toronto de 2013.
El film ha estat nominat al 86è Oscar a la millor pel·lícula de parla no anglesa. i guanyà, l'any 2013, el premi a la millor pel·lícula en els Asia Pacific Screen Awards a Brisbane, Austràlia. La pel·lícula es va projectar a les Nacions Unides a Nova York l'1 de maig de 2014.

## Argument

Omar, un jove forner, està acostumat a esquivar les bales dels vigilants quan s'enfila pel mur per anar a veure a Nadia, el seu amor secret. Però a la Palestina ocupada no es pot estimar obertament ni fer la guerra de front. A l'altra banda del mur Omar es converteix en un guerrer de la llibertat que s'haurà d'enfrontar a doloroses decisions de vida o mort. Quan és capturat després d'una acció de resistència, comença un letal joc del gat i el ratolí amb la policia militar. Les sospites i la traïció fan perillar la relació amb els seus dos amics d'infància, Amjad i Tarek, el germà de Nadia. Els sentiments d'Omar acaben tan dividits com Palestina. Però és obvi que totes les seves accions estan guiades pel seu amor a Nadia.

## Repartiment

* Adam Bakri: Omar
* Samer Bisharat: Amjad
* Waleed Zuaiter: Agent Rami
* Leem Lubany: Nadia
* Baher Agbariya: guardià de la presó # 1
* Majd Bitar: amic de Tarek
* Walid Abed Elsalam: líder en el funeral
* David Gerson: guardià de la presó # 2
* Anna Maria Hawa: germana de Abeer Omar
* Laura Hawa: infermera
* Ihab Jadallah: pres al pati
* Nael Kanj: agent Rami# 1
* Tarik Kopty: pare de Tarek
* Adi Krayem: soldat
* Doraid Liddawi: soldat
* Eli Rezik: guardià de la presó # 3
* Yousef "Joe" Sweid: torturador
* Ziyad Jarjoura: germà d'Amer Omar

## Producció

El film va ser rodat a Cisjordània i Israel per personal palestí gràcies a una petita ajuda del Festival Internacional de Cinema de Dubai, i al mecenatge de la diàspora palestina, amb l'actor Waleed Zuaiter al capdavant.

## Premis i nominacions

| Premi/Festival | Categoria | Guanyador/Nominat | Resultat |
| Premis Oscar 2013 | Oscar a la millor pel·lícula de parla no anglesa | Hany Abu-Assad | Nominat |
| American Film Institute Fest | Gran premi del jurat | Hany Abu-Assad | Nominat |
| Asian Pacific Screen Awards | Asia Pacific Screen Award for Best Feature Film | Hany Abu-Assad, Waleed Zuaiter | Guanyador |
| Asian Pacific Screen Awards | Asia Pacific Screen Award for Best Performance by an Actor | Adam Bakri | Nominat |
| Asian Pacific Screen Awards | Asia Pacific Screen Award for Achievement in Cinematography | Ehab Assal | Nominat |
| Festival Internacional de Cinema de Canes 2013 | Un Certain Regard Premi del Jurat | Hany Abu-Assad, Waleed Zuaiter | Guanyador |
| Dubai International Film Festival | Muhr Arab premi al millor director | Hany Abu-Assad | Guanyador |
| Dubai International Film Festival | Muhr Best Film | Waleed Zuaiter | Guanyador |
| Ghent International Film Festival | Youth Jury Award Best Film | Hany Abu-Assad | Guanyador |
| Fajr International Film Festival | Crystal Simorgh Prize per millor direcció | Hany Abu-Assad | Guanyador |
| New York Film Festival | Grand Marnier Fellowship Award - Millor pel·lícula | | Nominat |
| Palm Springs International Film Festival | Millor pel·lícula en llengua estrangera | | Nominat |
| Tromsø International Film Festival | The Norwegian Peace Film Award | Hany Abu-Assad | Guanyador |

## Referències

* 1 2 Bonet, Lluís. «'Omar': Amor, intransigència, odi» (en castellà), 04-07-2014. [Consulta: 6 juliol 2014].
* ↑ Sevillano, Maria «Palestina, alegre per mostrar una altra imatge amb "Omar" en els Oscars» (en castellà). La Vanguardia, 03-03-2014 [Consulta: 6 juliol 2014].
* ↑ Kemp, Stuart «Dubai Film Fest: Hany Abu Assad's 'Omar' Wins Top Prize». The Hollywood Reporter, 13-12-2013 [Consulta: 2 gener 2014].
* ↑ «Festival 2013». Film Fest Gent.
* ↑ «Fajr film festival honor international section winners». PressTV, 09-02-2014.
* ↑ «Here are the award winners!». Tromsø International Film Festival.

## Enllaços externs

* Omar - Lloc web oficial